Joe Biden nu uită de casa părintească. Americanii, nemulțumiți de vizitele prea dese ale președintelui acasă.
Americanii sunt nemulțumiți de vizitele prea dese ale lui Biden acasă. Drumurile către Delaware se petrec deși vizitele neesențiale sunt restricționate. Vizitele președintelui costă bugetul statului sume de ordinul milioanelor de dolari.
Dacă Iohannis pleacă mereu la Sibiu, să știi că și Biden tot la casa părintească tânjește. Pleacă în Delaware în fiecare weekend. Un profesor de la Universitatea din acest stat are și o explicație firească."Din fericire pentru ei, (n.r. statul) este destul de aproape de Washington, D.C. Deci le este ușor să vină aici. Aceasta a fost casa președintelui Biden dintotdeauna. Sau, cel puțin, de când era un copil foarte mic. Și de aceea cred că acesta este un sanctuar important.", a explicat Johantan Russ, profesor de istorie. Americanii îi reproșează președintelui că deplasările sale sunt prea piperate pentru bugetul de stat.În perioada de la Senat, Biden era celebru pentru drumurile cu trenul către Washington. Dar acum e președinte. Merge cu avionul și are și un întreg staff cu el.În cazul lui Trump, patru călătorii către vila sa din Florida, au scuturat buzunarele americanilor de 14 milioane de dolari, într-o singură lună.